**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 5741/3037/19.09.2017

 **PROIECT DECIZIE ETAPĂ DE ÎNCADRARE**

**19.09.2017**

Ca urmare a solicitării de emitere a acordului de mediu adresate de **S.C. CONPET S.A.**,cu sediul în Ploiești, str. Anul 1848, nr. 1-3, județul Prahova, înregistrată la Agenția pentru Protecția Mediului (APM) Dâmbovița cu nr. 5741 din 26.04.2017, în baza Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) privind evaluarea impactului anumitor proiecte publice şi private asupra mediului si a Ordonanței de Urgenta nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările şi completările ulterioare,

**Agenția pentru Protecția Mediului Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 14.09.2017, că proiectul ***Modernizare și monitorizare sistem de protecție catodică aferent conductelor de transport țiței***, propus a fi amplasat în comuna Butimanu, sat Lucianca, județul Dâmbovița, ***nu se supune evaluării impactului asupra mediului și nu se supune evaluării adecvate***.

 **Justificarea prezentei decizii:**

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm), Anexa nr. 2, pct. 13, lit. a;

 b) au fost realizate verificarea amplasamentului, completarea și analiza listei de control pentru etapa de încadrare, consultarea membrilor CAT in cadrul ședinței din **14.09.2017** desfășurata la sediul APM Dâmbovița;

 c) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

 d) in urma mediatizării depunerii solicitării și a deciziei etapei de încadrare nu au fost înregistrate observații, opinii sau sesizări din partea publicului.

**1. Caracteristicile proiectului**

 a) ***Mărimea proiectului***

Sistemul de protecţie catodică trebuie să răspundă următoarelor cerinţe:

1. staţia (staţiile) de protecţie catodică trebuie să asigure conductei un potenţial Poff cuprins între -0,850 V ÷ -1,200 V;
2. masa prizei anodice să asigure funcţionarea pe toată durata de exploatare a conductei, dar nu mai puţin de 20 ani. Rezistenţa de dispersie trebuie să fie de maxim 1 Ω (se admite valoarea de 2 Ω in cazuri speciale datorate valorilor mari ale rezistivitatii solului – mai mult de 100 Ωm);
3. sistemul de injecţie (transformator - redresor) trebuie să asigure polarizarea electronegativă a metalului protejat până la cel puţin valoarea de echilibru în aşa fel încât la pornire să aibă o rezervă de cel puţin 30%;
4. să permită controlul de la distanta al parametrilor de protecţie catodică, precum si controlul periodic al interferenţelor şi al defectelor de izolaţie;
5. să asigure condiţiile cerute de standardele şi normativele în vigoare privind protecţia personalului şi a echipamentelor împotriva tensiunilor electrice accidentale, a descărcărilor atmosferice şi a sarcinilor electrostatice.

Sistemul cu sursă exterioară de curent, denumit ''staţia de protecţie catodică'' se compune in principal din :

* ansamblu transformator - redresor (cabina redresoare);
* priză anodică ;
* circuit anodic şi catodic ;
* instalaţie de alimentare cu energie electrică;
* instalaţie de protecţie împotriva electrocutării (legare la pamant).

***1. Ansamblul transformator – redresor (cabina redresoare)***

Ansamblul transformator - redresor cuprinde:

* elemente redresoare semiconductoare;
* aparatele de măsură, comutatoare, dispozitive de protecţie şi conexiuni electrice;
* dispozitiv de reglare automata;
* electrod de referinta.

Toate aceste elemente sunt montate într-o cabină metalică ce se montează pe fundatie de beton.

Cablurile se vor conecta la cabina statiei de protectie catodica.

Stabilirea locaţiei s-a făcut funcţie de spaţiul de montaj al prizei anodice şi cabinei redresoare şi de posibilităţile de alimentare cu energie electrică, alegerea făcându-se

după criteriul economic şi al eficienţei protecţiei catodice.

 Parametrii principali de funcţionare ai ansamblului transformator – redresor (cabină redresoare) sunt:

 - alimentare monofazată 230V/50Hz;

 - tensiune maximă redresată 50V;

 - curent maxim redresat 40 A.

 Dimensiunile maxime ale cabinei redresoare vor fi functie de constructorul acesteia.

***2. Priza anodică***

Priza anodică este elementul funcţional al staţiei de protecţie catodică cu rolul de a asigura un bun contact cu solul la nivelul căreia se realizează injecţia curentului generat de ansamblul transformator - redresor prin circuitul anodic spre electrolit si apoi mai departe spre conducta .

Priza anodica se realizează din anozi de fonta silicioasa. Ca regulator de coroziune se foloseşte cocsul de petrol calcinat.

***3. Circuitul anodic şi catodic***

Circuitul anodic se execută după cum urmează:

- din cablu de cupru tip CYY 1x10 mm2, în montaj îngropat, de la fiecare anod la cablul anodic tip bucla;

* + din cablu de cupru tip CYY 1 x 25 mm2, în montaj îngropat (circuit tip bucla) la cabina SPC;

Circuitul catodic se execută din cablu de cupru CYY 1 x 25 mm2.

***4. Instalaţie de protecţie împotriva electrocutării***

Cabina redresoare a staţiei de protecţie catodică va fi prevăzută cu priză de legare la pământ împotriva electrocutării personalului, la care se conectează toate părţile metalice ale staţiei care pot căpăta tensiune in mod accidental.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

**2. Localizarea proiectului**

***2.1. Utilizarea existentă a terenului***: amplasamentul lucrărilor de constructii - montaj al stației de protectie catodică și al prizei anodice aferente statiei de protectie catodică se află în intravilanul comunei Butimanu, sat Lucianca, judetul Dambovita.

***2.2. Relativa abundență a resurselor din zonă***

Nu vor fi afectate existenta, calitatea si capacitatea regenerativa a resurselor naturale din zona;

***2.3. Capacitatea de absorbție a mediului***:

 a) zone umede: nu este cazul ;

 b) zone costiere: nu este cazul;

 c) zone montane si împădurite: nu este cazul;

 d) parcurile si rezervațiile naturale prin legislația in vigoare: nu este cazul;

 e) arii clasificate ca zone protejate prin legislația in vigoare: nu este cazul;

 f) zone de protecție speciala conform OUG nr. 57/2007 cu modificările si completările ulterioare, arii naturale protejate, zone de protecție sanitara si hidrogeologica: nu este cazul;

 g) arie in care standardele de calitate a mediului stabilite de legislație au fost deja depășite: nu este cazul;

 h) arii dens populate: nu este cazul;

 i) peisaj cu semnificație istorica, culturala si arheologica: nu este cazul;

**3. Caracteristicile impactului potențial**

 a) Extinderea impactului: se va limita la zona in care este amplasat proiectul.

 b) Natura transfrontiera a impactului: nu este cazul.

 c) Mărimea și complexitatea impactului: vor fi reduse in limite admisibile.

 d) Probabilitatea impactului este redusă.

 e) Durata, frecvența și reversibilitatea impactului: nu este cazul.

**Condiții de realizare a proiectului**:

**Pentru organizarea de șantier:**

- executantul lucrărilor va asigura împrejmuirea zonei de lucru cu panouri de protecție și va monta plăcute inscripționate cu denumirea lucrării, titularul acesteia și executantul lucrărilor de investiție;

- alimentarea cu motorină și lubrefianți a mașinilor și utilajelor se va efectua in spatii special amenajate, pentru evitarea contaminării solului cu scurgeri accidentale;

- lucrările de întreținere si reparații pentru utilaje se va efectua numai in service-uri sau baze de producție autorizate;

- deșeurile industriale reciclabile rezultate in urma lucrărilor executate, vor fi stocate selectiv prin grija constructorului și evacuate/valorificate prin operatori economici autorizați;

- deșeurile menajere vor fi colectate în containere evacuate periodic de prestatorul de servicii de salubritate;

- la finalizarea lucrărilor se vor îndepărta toate materialele și deșeurile rezultate, terenul ocupat temporar fiind adus la starea inițială.

1. **Protecţia apelor:**

- alimentarea cu motorină, întreţinerea utilajelor şi a mijloacelor de transport se vor efectua numai în spațiile special amenajate existente.

 - la punerea in funcțiune a investiţiei nu vor fi afectat regimul de scurgere a apelor pluviale.

**2. Protecţia aerului:**

In timpul funcționarii nu vor exista emisii în atmosferă.

**3. Protecţia împotriva zgomotului şi vibraţiilor:**

 - în timpul execuţiei proiectului și funcționării *Nivelul de zgomot* continuu echivalent ponderat A (AeqT)se va încadra în limitele STAS 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei;

**4. Protecţia împotriva radiaţiilor:**

Nu este cazul.

**5. Protecţia solului şi a subsolului:**

In vederea diminuării impactului asupra calităţii solului în timpul implementării proiectului se vor avea în vedere următoarele măsuri:

- managementul corespunzător al deşeurilor rezultate în perioada de realizare a investiţiei;

- lucrări de refacere a suprafeței zonelor afectate.

Vor fi amenajate spaţii speciale pentru colectarea și stocarea temporară a deşeurilor (ambalaje, deşeuri metalice, deşeuri menajere), astfel încât deşeurile nu vor fi niciodată depozitate direct pe sol.

**6. Protecţia aşezărilor umane şi a altor obiective de interes public:**

- Nivelul de poluare generat de emisiile din lucrările de implementare a proiectului, se vor încadra in prevederile actelor normative in vigoare:

**7. Gospodărirea deşeurilor generate pe amplasament**

 Atât în perioada de construire cât și în cea de funcționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și OUG nr. 68/2016 pentru modificarea și completarea Legii 211/2011 privind regimul deșeurilor.

**8. Prevederi pentru monitorizarea mediului:**

La punerea in funcțiune a instalațiilor proiectate, monitorizarea funcționarii in condiții de siguranța a investiției va fi asigurata de operatorul economic care administrează rețeaua de transport a gazelor naturale.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii .***

 ***Prezenta decizie este valabilă pe toată perioada de aplicare a proiectului.***

 ***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

 **p. DIRECTOR EXECUTIV,**

 Mircea Nistor

 **Şef Serviciu Avize, Acorduri, Autorizaţii,**

 Maria Morcoașe

 **Întocmit,**

 consilier Amalia Didă